
	Comisia pentru buget, finanţe şi bănci

	
	Bucureşti,        

Nr. 22/626/30.03.2011


Biroul Permanent

al

Camerei  Deputaţilor

Vă înaintăm, alăturat, raportul suplimentar asupra proiectului de Lege  privind aprobarea Ordonanţei de urgenţă a Guvernului nr. 88/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală,  cu care comisia noastră a fost sesizată în fond cu adresa Biroului Permanent nr.PL.x 708 / 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/626/30.03.2011


RAPORT

asupra proiectului de Lege  privind aprobarea Ordonanţei de urgenţă a Guvernului nr. 88/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală
Cu adresa nr. PLx 708/2010, Biroul Permanent conform art.109  din Regulamentul Camerei Deputaţilor, republicat, a sesizat  Comisia pentru buget, finanţe şi bănci pentru reexaminarea proiectului de Lege privind aprobarea Ordonanţei de urgenţă a Guvernului nr. 88/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală, în vederea întocmirii unui raport suplimentar.

                Prezentul proiect de Lege are ca obiect de reglementare modificarea şi completarea Ordonanţei Guvernului nr. 92/2003 privind Codul de procedură fiscală, în sensul reglementării compensării de drept prin stingerea creanţelor reciproce ale statului sau unităţilor administrativ-teritoriale şi ale debitorului, diminuarea nivelului dobânzii datorate pentru obligaţiile fiscale neachitate la termen la 0,04% pentru fiecare zi de întârziere, reglementarea posibilităţii neînceperii sau suspendării executării silite în cazul în care contribuabilul are în curs sau depune o cerere de restituire/rambursare, iar cuantumul sumei solicitate este egală sau mai mare decât creanţa fiscală pentru care s-a început executarea silită. 
La întocmirea raportului s-au avut în vedere avizele Consiliului legislativ şi Comisiei juridice, de disciplină şi imunităţi.
Proiectul de Lege a fost adoptat de Senat în şedinţa din 17 noiembrie 2010.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 31 deputaţi, din totalul de 33 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Tanţi Anghel-director la Ministerul Finanţelor Publice .
În urma dezbaterii proiectului de Lege  privind aprobarea Ordonanţei de urgenţă a Guvernului nr. 88/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală,  în şedinţa din data de 29.03.2011 , cu majoritate de voturi , comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentul prezentat în anexă.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

Anexa

 Amendamente admise

În urma dezbaterii, Comisia propune adoptarea proiectului de lege cu următorul amendament:
	Nr. crt.
	Text ordonanţă
	Text propus de comisie

 (autorul amendamentului)
	Motivarea amendamentelor propuse

	1. 
	
	L E G E

privind aprobarea Ordonanţei de urgenţă a Guvernului nr. 88/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală
	

	2. 
	
	Articol unic.- Se aprobă Ordonanţa de urgenţă a Guvernului nr. 88 din 29 septembrie 2010 pentru modificarea şi completarea Ordonanţei Guvernului nr. 92/2003 privind Codul de procedură fiscală, publicată în Monitorul Oficial al României, Partea I, nr. 669 din 30 septembrie 2010, cu următoarea modificare :
	

	3. 
	2. La articolul 120, alineatul (7) se modifică şi va avea următorul cuprins:
„(7) Nivelul dobânzii de întârziere este de 0,04% pentru fiecare zi de întârziere şi poate fi modificat prin legile bugetare anuale.”
	1.La articolul I punctul 2 articolul 120 alineatul (7) se abrogă.

	Pentru a se evita dubla reglementare, nivelul de 0,04% al dobânzii fiind deja legiferat prin OUG 39/2010.

